Đakovo, 24. listopada 2019.

Br. PC: 127-15/2019.

Predmet: Nedjelja bračnih jubileja

 - obavijest i poziv

**Svim župnim uredima u Đakovačko-osječkoj nadbiskupiji**

Poštovani,

na 33. nedjelju kroz godinu, odnosno 17. studenoga 2019. godine, Kalendarom susreta predviđena je proslava *Nedjelje bračnih jubileja* u svim župnim zajednicama Nadbiskupije.

Župnike potičemo, kao i svake godine do sada, da na središnje misno slavlje osobno pozovu sve bračne parove koji ove godine slave jedan od bračnih jubileja, posebice 25, 50 i 60 godina bračno-obiteljskog života, kako bi i pred župnom zajednicom svečano obilježili jubilej. Župnike koji svojim parovima žele uručiti i Nadbiskupovu čestitku i njegov blagoslov, molimo da imena bračnih parova i jubilej koji slave (isključivo 25, 50 ili 60 godina), dostave u Pastoralni centar telefonom 031/802-227, faksom: 031/812-781 ili e-mailom: pastoralni.centar@djos.hr.

Bračnim parovima koji slave jedan od ostalih jubileja, npr. 10, 20, 30, 40 godina braka, župnici imaju prigodu uručiti čestitku koja se nalazi (kao ogledni primjerak) na mrežnoj stranici Nadbiskupije.

Iskren pozdrav u Gospodinu!

 dr. Stanislav Šota,

 nadbiskupijski povjerenik za brak i obitelj